b'\n_START_ARTICLE_\nOrja\xc5\xa1ki kre\xc5\xa1i\xc4\x8d\n_START_SECTION_\nOpis\n_START_PARAGRAPH_\nOrja\xc5\xa1ki kre\xc5\xa1i\xc4\x8d je najve\xc4\x8dja evropska vrsta hro\xc5\xa1\xc4\x8dev, saj v dol\xc5\xbeino dose\xc5\xbee med 40 in 70 mm, \xc5\xbeivi pa lahko tudi ve\xc4\x8d kot tri leta. Zgornja stran hro\xc5\xa1\xc4\x8da je \xc4\x8drna in ble\xc5\xa1\xc4\x8de\xc4\x8da, elitre so ovalne, mo\xc4\x8dno konveksne oblike in posejane z drobnimi vdolbinami.\n_START_SECTION_\nRaz\xc5\xa1irjenost\n_START_PARAGRAPH_\nVrsta je endemi\xc4\x8dna v Evropi in se pojavlja v osrednji in jugovzhodni Evropi. Doslej je bil orja\xc5\xa1ki kre\xc5\xa1i\xc4\x8d najden v Albaniji, Avstriji, Bosni in Hercegovini, Bolgariji, Hrva\xc5\xa1ki, celinski Gr\xc4\x8diji, Mad\xc5\xbearski, celinski Italiji, Makedoniji, Romuniji, Srbiji in Sloveniji, kjer je uvr\xc5\xa1\xc4\x8den na seznam zavarovanih \xc5\xbeivalskih vrst._NEWLINE_Orja\xc5\xa1ki kre\xc5\xa1i\xc4\x8d \xc5\xbeivi v vla\xc5\xbenih subalpinskih obmo\xc4\x8djih, kjer lovi pol\xc5\xbee, ki so njegova glavna hrana. V nevarnosti rahlo privzdigne zadek in vsiljivca po\xc5\xa1kropi s smrde\xc4\x8do in jedko teko\xc4\x8dino.'